Rossiya prezidenti Vladimir Putin Fransiya prezidenti Fransua Olland va Germaniya kansleri Angela Merkel bilan telefon orqali muloqot o‘tkazgan. Davlat rahbarlari Ukrainadagi ichki inqirozni va ukrainalik qo‘poruvchilarning Qrimda ushlanishi bilan bog‘liq vaziyatni muhokama etishgan. «Vladimir Putin hamkorlarining diqqatini Ukraina tomonining qo‘pol fitnasiga qaratgan. Rasmiy Kiyev, Rossiya Federatsiyasi hududida terrorchiliklarni sodir etish maqsadida bir guruh qo‘poruvchilarni safarbar qilgan. Kiyev ma’muriyatining bu kabi jinoyatlarga moyilligi Minsk kelishuvi hamda «normand to‘rtligi» doirasidagi hamkorlikka putur yetkazadi», — deyiladi Kreml saytida joylashtirilgan xabarda.